Eelnõu

N A R V A   L I N N A V A L I T S U S

KORRALDUS

Narva







..........................nr..................

Aleksander Puškini tänaval asuvatele kinnistutele aadresside määramine
1.  Asjaolud ja menetluse käik
Narva Linnavalitsuse 18.03.2009 korraldusega nr 296-k on kinnitatud Narva linna tänavate uued vormid.  Narva linna aadressandmete korrastamise menetluse käigus selgus, et  kinnistutel katastritunnusega 51101:004:0017 ja 51101:004:0018 on ühine aadress Puškini tn 27a, määratud Narva Linnavalitsuse 23.12.1998 korraldusega nr 1872-k. Puškini tn 27a aadress on määratud kahele kinnistule ning ei vasta Vabariigi Valitsuse 20. 12.2007.a määruse nr 251 „Aadressiandmete süsteem“ § 5-11 ega Narva Linnavalitsuse korraldusele nr 296-k.
Lähtudes sellest, tuleb 23.12.1998 korraldus nr 1872-k kehtetuks tunnistada ja määrata eelnimetatud Aleksander Puškini tänaval asuvatele kinnistutele uued aadressid.
2. Õiguslikud alused
2.1 Vastavalt haldusmenetluse seaduse §64 lg 2 otsustab haldusorgan haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.

2.2  Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja  § 6 lõike l  järgi kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel.

2.3 Vabariigi Valitsuse 20. detsembri 2007.a määrus nr 251 „Aadressiandmete süsteem” .
2.4 Narva Linnavolikogu 06.05.2010 määruse nr 20 „Kohanime määramise kord“ punkti 2.2.2 alusel  määrab Narva Linnavalitsus korraldusega kohanime tänavale ja selle analoogile (tee, maantee, puiestee, allee, põik, väljak, plats jne) ja muule aadressis kasutatavale väikekohale ja punkti 2.4 järgi ametliku kohanime muutmine ja tühistamine toimub samas korras nagu selle määramine.
3. Otsus
 Määrata vastavalt toodud skeemile kinnistutele aadressid alljärgnevalt:
3.1 kinnistule katastritunnusega 51101:004:0017 aadress Aleksander Puškini tn 27a;

3.2  kinnistule katastritunnusega 51101:004:0018 aadress Aleksander Puškini tn 27e.

4. Rakendussätted

4.1 Korraldus jõustab seadusega sätestatud korras.
4.2 Tunnistada kehtetuks Narva Linnavalitsuse 23.12.1998 korraldus nr 1872-k.

4.3 Narva Linnavalitsuse Arhitektuuri- ja Linnaplaneerimise Ametil teha korraldus teatavaks 
      hooneühistule Petrovski.
4.4  Korraldust on võimalik vaidlustada Tartu Halduskohtu Jõhvi kohtumajas 30 päeva jooksul  arvates korralduse teatavakstegemisest. 

